Landåsvatnet

Landåsvatnet er en innsjø ved Landåsbygda i Søndre Land kommune i Innlandet. Vatnet har tilsig fra mindre bekker, og utløpet er i vestenden gjennom Landåselva, som renner ned til Randsfjorden nær Odnes.

I vestenden ligger også Brennodden. Her er det tilrettelagt badeplass i samarbeid mellom velforening, fiskeforening og skole.. På Brennodden er det også fiskebrygge. Det finnes bestand av abbor, ørret, røye, og sik, samt karuss og ørekyt i vatnet. Det finnes også noe edelkreps, et resultat av et uhell på 1930-tallet. Landåsen Rehabiliteringssenter skulle servere kreps, og lagret krepsen i teine i vatnet. Men det gikk hull på teina, og krepsen slapp ut. Siden har det vært kreps i vatnet.

 Referanser 
Landåsbygda velforening om Landåsvatnet 

Søndre Land kommune, offentlige badeplasser

Kategori:Innsjøer i Søndre Land
Kategori:Randsfjordvassdraget
Kategori:Artikler som trenger bilde (Oppland)